Isterband

Isterband er en svensk pølse som hovedsakelig er utbredt i landskapet Småland. Ister betyr smult.

Isterband er en grovkornet pølse med en noe syrlig smak. Den består som regel av svine- eller storfekjøtt, korngryn, poteter og av og til buljong. Væskeinnholdet må ikke overstige 60 prosent. Pølsemassen presses inn i en svinetarm, saltes og lufttørres. Det finnes også lettrøkte varianter. Den serveres gjerne med potetstuing og rødbeter, og er ofte bestanddel i svenske smörgåsbord.

Svensk mat